Rewita tõ roropa turuse eya , Izyraeu tõ amorepananõ Ritonõpo nyripohpyry poko , tymenekase toto exiryke Ritonõpo nyripory tõ poko erohketõme . Ynara tykase ynororo eya xine : — Ritonõpo omihpyry ẽ tyritoko tuisa Saromão , Tawi mũkuru , namohpyry taka , Ritonõpo Tapyĩme . Taroino pata tõ pona anaropyra ehtoko . Naeroro osekarotoko Ritonõpo Oesẽkomo a , aomiry omipona oehtohkõme , ipoetory tõ Izyraeu tõ akorehmatohme , aomipona toto ehtohme .
